**DOMÁCI PORIADOK**

**Poľovníckeho**

**zduženia**

**SEKULE**

**Domáci poriadok PZ Sekule**

## Čl 1 Základné povinnosti členov PZ

### Povinnosti člena

1. Zaplatiť po prijatí za riadneho člena do jedného mesiaca členský podiel.
2. Uhrádzať účelové členské príspevky na chod PZ v stanovenej výške a lehote.
3. Aktívne sa zúčastňovať činností bezprostredne súvisiacich s výkonom právapoľovníctva (spoločné poľovačky, sčítanie zveri, brigády, členské schôdze, ochrana PR pred pytliactvom a iných podujatiach poriadaných PZ)
4. Zapísať sa pri návšteve PR do knihy návštev revíru.
5. Vyčistenie a dezinfekciu kŕmnych zariadení vykonať do 15. 5. bežného roka.
6. Lov trofejovej raticovej zveri sa prednostne prideluje členom, ktorí si svoje povinnosti voči PZ riadne plnia a dosiahnu najviac bodov pri hodnotení ich činností podľa bodovacieho systému obsiahnutého v domácom poriadku PZ Sekule.
7. Po ulovení raticovej zveri, zver opatriť značkou na označenie ulovenej, respektíve uhynutej zveri, zaznačiť do tlačiva Povolenie na poľovačku, následne poľovnícky ošetriť, zabezpečiť odber vzorky na laboratórne vyšetrenie a v najkratšej dobe predložiť poľovníckemu hospodárovi, alebo v jeho neprítomnosti poverenej osobe k fyzickej prehliadke, kde mu bude oznámené ako ďalej s ulovenou zverou a vzorkou naloží. Odvoz vzorky zabezpečuje lovec alebo iná poverená osoba.
8. Po ulovení trofejovej raticovej zveri a ošetrení trofeje, trofej predložiť spolu so spodnou čeľusťou na výročnú členskú schôdzu za účelom jej následného predloženia na chovateľskú prehliadku trofejí poľovnej zveri.
9. Doplňovať si svoje poľovnícke vedomosti štúdiom odbornej literatúry a aktuálnej legislatívy o poľovníctve.
10. Počínať si vo vzniknutej situácii disciplinovane a dbať na svoju poľovnícku česť.
11. Byť kamarátsky a vždy ochotný pomáhať iným – voči ostatným členom nerozvracat PZ.
12. Osvojiť si poľovnícke zvyklosti a obyčaje. Učiť sa od starších poľovníkov, pričom títo musia byť príkladom mladším poľovníkom a záujemcom o poľovníctvo. Týmito vlastnosťami sa musí vyznačovať nielen v samotnom poľovníctve, ale i občianskom živote a takto si získať všeobecnú vážnosť a úctu. Musí byť ochrancom prírody a k tomu viesť i ostatných občanov, najmä mládež.
13. Dbať aby mal do jedného mesiaca po VČS zaplatené všetky finančné záväzky voči PZ.
14. Pamätať na to, že výstroj poľovníka musí byť vkusná, udržiavaná v poriadku a čistote. Súčasťou poľovníckej výstroje je poľovnícky klobúk prípadne zimná čiapka.
15. Každé nové vybudovanie poľovníckeho zariadenia konzultovať s poľovníckym hospodárom, v nepritomnosti s predsedom pz.
16. Každé postrieľanie zveri hlásiť poľovníckemu hospodárovi, alebo v jeho neprítomnosti poverenej osobe.

## Čl. 2 : Práva členov PZ

1. Každý člen PZ má právo na zodpovedajúci podiel z ulovenej zveri, ktorý mu prislúcha v zmysle ustanovenia niektorých bodov tohto poriadku za presne určených podmienok.
2. Po úspešnom love raticovej zveri má člen PZ právo ponechať si trofej a malé poľovnícke právo.
3. Pri významných životných jubileách 50, 60, 70, 75, 80, 85.....tom výročí narodenia člena PZ sa venuje vecný alebo finančný dar.
4. Člen PZ má nárok na 1 ks srnčej zveri: pri vlastnej svadbe, pri svadbe vlastných detí. Pri úmrtí člena majú nárok na 1 ks srnčej zveri jeho pozostalí.
5. Osobe zabezpečujúcej odvoz vzoriek ulovenej zveri bude vyplatené cestovné vo výške 10€.

## Čl.3 : Prijímanie členov do PZ

1. O prijatí za čakateľa na členstvo v PZ rozhoduje členská schôdza na základe plnenia povinností a odporučenia výboru PZ. Pri prijímaní za čakateľa na členstvo v PZ bude uprednostnený uchádzač pochádzajúci zo Sekúl. Počet čakateľov na členstvo v PZ môže byť maximálne 5. Uchádzač na členstvo v PZ musí podať písomnú žiadosť ktorá je prejednaná na výročnej členskej schôdzi.
2. Prijať za člena PZ možno len uchádzača, ktorý si odpracoval minimálne dva roky v čakateľskej dobe. V prípade, ak bude naplnená maximálna kvóta 22 členov, čakateľská doba bude predĺžená až do uvoľnenia členstva. Uchádzač o členstvo v PZ musí podať písomnú žiadosť
3. O prijatí čakateľa za člena rozhoduje výročná členská schôdza (ďalej len včs) na základe odporučenia výboru PZ.

## Čl3a : Hostia nepoplatkoví

## Zučastnovat sa na vječích akciach. Zhodnoti sa prinos hosta.

## Čl. 4 : Práva a povinnosti čakateľa na člena PZ

1. Čakateľ prijatý na členstvo v PZ je povinný bezplatne odpracovať za kalendárny rok 100 brigádnických hodín na brigádach organizovaných PZ. Mimo uvedených brigádnických hodín musí na mieste určenom výborom PZ vybudovať, alebo zrekonštruovať kazateľnicový posed, kombinované kŕmidlo pre srnčiu zver na jadrové a objemové krmivo, soľník a násypec pre bažantiu zver.
2. Čakateľ prijatý na členstvo v PZ počas čakateľskej doby bude lov a pridelenie diviny pridelené na základe plnenia povinnosti a po dohode členov výoru.
3. Čakateľ prijatý na členstvo v PZ môže navštevovať revír za účelom ochrany a lovu len v sprievode člena PZ Sekule, ak výbor PZ Sekule nerozhodol inak.

## Čl. 5 : Spôsob hodnotenia a evidencie činností členov PZ

1. Hodnotenie člena v prospech PZ je vyjadrené počtom bodov ním dosiahnutých za jeden kalendárny rok. Celkový počet bodov u každého člena sa vyráta zo súčtu bodov dosiahnutých na základe nižšie uvedeného bodového systému.
2. Každý člen PZ pred dosiahnutím starobného dôchodku, je povinný za kalendárny rok svojou brigádnickou činnosťou dosiahnuť 100 % bodov z priemeru. Člen po dosiahnutí veku starobného dôchodku je povinný za kalendárny rok svojou brigádnickou činnosťou dosiahnuť 50 % bodov z priemeru. Člen po dovŕšení veku 70 rokov je oslobodený od bodového systému. Člen s dlhodobímy ztrovotnýmy problémami bude riešiený individuálne na základe žiadosti členskou schôdzou. Ak člen nedosiahne stanovený počet bodov v danom roku, má možnosť finančného vyrovnania chýbajúcich bodov v sume, ktorá bude každoročne stanovená na včs, príp. členskej schôdzi.
3. Účasť na plánovaných brigádach eviduje tajoník PZ, alebo iný poverený člen, účasť na spoločných poľovačkách eviduje poľovnícky hospodár, alebo vedúci poľovačky.
4. Po vykonaní prikrmovanía zveri vedúci skupiny oboznámi poľovníckeho hospodára s priebehom prikrmovania.
5. Každá činnosť v prospech PZ Sekule, ktorú člen vykonal z vlastnej iniciatívy musí nahlásiť tajomníkovi PZ, alebo inej poverenej osobe, ktorý zapíše body do bodového systému
6. V špecifických a ťažko posúditeľných prípadoch, rozhoduje o pridelení prislúchajúceho počtu bodov členovi PZ, výbor PZ a to bezprostredne po vykonaní práce.
7. Každoročné vyhodnotenie činnosti členov vykonáva výbor PZ. S poradím a počtom bodov každého člena oboznámi výbor PZ všetkých členov na VČS.
8. Priemer bodov sa určí nasledovne: Súčtom bodov všetkých členov PZ dosiahnutých v uplynulom roku, do súčtu sa nezapočítajú body za funkciu, súčet bodov sa vydelí počtom členov PZ a výsledkom je priemer za dané obdobie.

Čl. 6 : Vyhodnocovanie jednotlivých druhov prác PZ.

|  |  |  |  |  |  |  |  |
| --- | --- | --- | --- | --- | --- | --- | --- |
| 1.Organizačná činnosť: | | |  | | |  |  |
| a) účasť na členskej schôdzi | | |  | | |  | 2 body |
| b) neúčasť ospravedlnená na členskej schôdzi | | |  | | |  | 0 bodov |
| c) neúčasť neospravedlnená na členskej schôdzi | | |  | | |  | -2 body |
| d) brigádnická činnosť 1 hodina | | |  | | |  | 2 bod |
|  | | |  | | |  |  |
| e) neúčasť ospravedlnená | | |  | | |  | 0 bodov |
| f) neúčasť neospravedlnená 1 hodina | | |  | | |  | -2 body |
|  | | |  | | |  |  |
| 2. Poľovnícka činnosť | | |  | | |  |  |
| a) účasť na spoločnej poľovačke poriadanej PZ | | |  | | |  | 2 body |
| b) neúčasť na spoločnej poľovačke ospravedlnená | | |  | | |  | 0 bodov |
| c) neúčasť na spoločnej poľovačke neospravedlnená | | | |  | |  | -2 body |
| d) lov holej raticovej a diviačej zveri na odpredaj diviny a spotrebu PZ 1ks | | | | | |  | 8 bodov |
| e) lov škodlivej zveri: | | |  | | |  |  |
| * líška | 3 bodov | * túlavý pes | | | | | 2 bodov |
| * vrana popolavá | 2 bodov | * túlavá mačka | | | | | 2 bodov |
| * straka | 2 bodov | * tchor | | | | | 2 bodov |
| **v dobe lovu:** |  |  | | | | |  |
| * jazvec | 3 bodov |  | | | | |  |
| * kuna | 3 bodov |  | | | | |  |
| * sojka | 2 body |  | | | | |  |
| * kavka | 2 body |  | | | | |  |
|  |  |  | | | | |  |
|  | | |  | |  | |  |
| g) individuálna práca v poľ. revíri | | |  | | 1 hodina | | 1 bod |
| h) údržba zásypov, krmelcov, soľníkov | | |  | |  | | 10 bodov |
| i) nedodržanie termínov údržby | | |  | |  | | -10 bodov |
| j) držba poľovne upotrebyteľného psa | | |  | |  | | 20 bodov |
| k) za kladný výsledok na skúškach poľ. up. psa | | |  | |  | | 30 bodov |
| l) výroba posedu kazateľne  m) sprevádzanie poplatkového lovca  n) o) likvidácia zvery po dopravnej nehode | | |  | | 1 vychádzka | | 30 bodov  5 bodov  5 bodov |
| p) odpredaj diviny nečlenom | | | určí výbor podľa výšky sumy | | | |  |
|  | | |  | |  | |  |
| 3. Kultúrne výchovná činnosť | | |  | |  | |  |
| a) za jeden článok do odborného časopisu | | |  | |  | | 2 body |
| b) vedenie kroniky, predloženie k VCS | | |  | |  | | 10 bodov |
|  | | |  | |  | |  |
|  | | |  | |  | |  |
| e) skorší odchod z podujatia bez ospravedlnenia | | |  | | 1 hodina | | -2 body |
|  | | |  | |  | |  |
| 4. Funkčné ohodnotenie členov výboru, dozornej rady a funkcionárov PZ | | | | | | | |
| 1. polovny hospodar - 50   člen výboru, predseda RKK | | |  | |  | | 30 bodov |
| b) člen výboru + poľovná stráž | | |  | |  | | 40 bodov |
| c) poľovná stráž | | |  | |  | | 20 bodov |
| d) účasť v iných zložkách s poverením PZ | | |  | |  | | 20 bodov |
| e) člen RKK | | |  | |  | | 10 bodov |

Účasť na povinných podujatiach SPZ snem,konferencia, ... 5 bodov

Osoba vyškolená pre prvotné posúdenie zdravotného stavu zveri 10 bodov

Člen rady SPZ 10 bodov

## Čl. 7 : Spôsob odmeňovania členov PZ divinou

1. Pred rozdelením diviny členom musí byť naplnený záujem PZ Sekule
2. Rozdelenie diviny z raticovej zveri, z individuálneho lovu členom PZ rozhodne výbor PZ s ohľadom na odstavec 1.
3. Strelec je povinný po ulovení zveri, túto riadne ošetri a zabrániť jej znehodnoteniu.
4. Rozdelenie bažantej a zajačej diviny sa vykoná podľa účasti na spoločnej poľovačke ak výbor nerozhodne inak
5. Divina z ostatnej malej zveri patrí lovcovi, ak výbor PZ nerozhodol inak.

#### Lov škodlivej zveri

1. Každý člen PZ je povinný účinne tlmiť škodlivú zver. Lov škodlivej zveri je ohodnotený bodmi podľa bodového systému na základe fotodokumentácie, vytvorenej a zaevidovanej ihneď po ulovení.

## Čl. 8 : Kynológia, zásady platné pre chov poľovne upotrebiteľných psov

Na zabezpečenie plnohodnotného výkonu práva poľovníctva a tiež úloh vyplývajúcich z predpisov o poľovníctve týkajúcich sa poľovné upotrebiteľných psov (ďalej len PUP),sa určuje nasledovne.

1. Držitelia poľovne upotrebiteľných psov sú povinní sa s týmito pravidelne zúčastňovať poľovačiek, prípadne iných poľovníckych podujatí, ktoré si vyžadujú ich prítomnosť..
2. Členovi PZ, ktorý po zakúpení poľovníckeho psa - šteňaťa úspešne absolvuje skúšky na získanie poľovnej upotrebiteľnosti, bude ak o to požiada, poskytnutá náhrada vo výške 100% z ceny šteňaťa pričom pes zostáva v jeho držbe. Týmto sa však vlastníkom psa stáva PZ, ktoré má právo v prípade zistenia závad v jeho poľovníckom vedení, alebo v starostlivosti, tomuto psa odobrať a prideliť ho inému členovi PZ.
3. Na zakúpenie potravy pre PUP prispeje PZ držiteľom alebo majiteľom stavačom min. 100,- €, stredných plemien 80,- €, malých plemien min. 60,- € na jeden rok.
4. .

Čl. 9 : Užívanie chaty PZ

1. Každý člen PZ je povinný po príchode na chatu PZ skontrolovať areál a chatu. V prípade ak zistí člen PZ poškodenie chaty poprípade inventáru je povinný túto skutočnosť oznámiť predsedovi PZ.
2. Každý člen PZ skôr ako chatu opustí musí ju uviesť do náležitého poriadku, pozatvárať okná a okenice, uzavrieť plynové fľaše, v prípade ak je to potrebné zotrieť podlahu, zavrieť a uzamknúť chatu.
3. V prípade zistení závad, t.j. poškodenia chaty, straty poprípade znehodnotenia vecí alebo zariadenia je povinný prenajímateľ chaty vzniknutú škodu PZ uhradiť.
4. Každý člen PZ má nárok na bezplatné zapožičanie chaty pre seba a rodinných príslušníkov, pričom sa táto prednostne prepožičiava tomu členovi, ktorý ju chce využiť pri príležitosti osláv svojho životného jubilea 40, 45, 50, 55, 60, 65, 70, 75, 80 a viac rokov.
5. Osobám, ktoré nie sú členmi PZ je možno chatu zapožičať iba po schválení výborom PZ. Poplatok za prenájom chaty určí výbor PZ.
6. Chatu a inventár odovzdáva a preberá poverenej osobe.

V Sekuliach dňa 24.3.2017tajomník PZ Rusňák Jozef

predseda PZ Vidovič Dušan

Tento domáci poriadok bol prijatý ČS PZ Sekule dňa 24.3.2017

Schválením tohto domáceho poriadku stráca platnosť doterajší domáci poriadokschválený ČS zo dňa 28.2.2010

|  |  |  |
| --- | --- | --- |
| **Por.č.** | **Meno** | **Podpis** |
| 1. | Báňa R. |  |
| 2. | Blažek A. |  |
| 3. | Mgr. Blažek J |  |
| 4. | Ciprys S. |  |
| 5. | Hajdin J. |  |
| 6. | Kaiser J. |  |
| 7. | Klvač J. |  |
| 8. | Kmoníček R. |  |
| 9. | Knotek R. |  |
| 10. | Matula J. |  |
| 11. | Pavelka F. |  |
| 12. | Pavelka S. |  |
| 13. | Ing. Pavlík D. |  |
| 14. | Poláček Š. |  |
| 15. | Ing. Rusňák J. |  |
| 16. | Škrabák J. |  |
| 17. | Škrabák M. |  |
| 18. | Šureček J |  |
| 19. | Tresta K. |  |
| 20. | Vávra A. |  |
| 21. | Vidovič D. |  |
| 22. | Zemek Š. |  |
|  |  |  |
|  |  |  |
|  |  |  |

V Sekuliach dňa 24. 03. 2017